NOTIFICACIÓN DE BAIXA POR INCLUSIÓN INDEBIDA NO PADRÓN MUNICIPAL DE HABITANTES
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 16/07/2015)

En cumprimento do establecido no Artigo 59 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, procedéndose á publicación de acordo co Artigo 60 da mesma norma da Resolución de Alcaldía nº 60/2015. En Ponte Caldelas a 10 de febreiro de 2015. A proposta do Consello de Empadroamento, dependente do Instituto Nacional de Estatística, os Concellos terán que de realizar comprobacións periódicas da continuidade da residencia a tódolos cidadáns estranxeiros que non están obrigados a renovar a súa inscrición padronal cada dous anos. Isto é, cidadáns da Unión Europea e dos Estados parte no Acordo sobre o Espazo Económico Europeo, así como os que, sen pertencer a estes países, teñen tarxeta de residencia de réxime comunitario (por ser familiares de comunitarios) e aqueles que teñen autorización de residencia permanente. O artigo 54 do Regulamento de Poboación e Demarcación Territorial ( Real Decreto 2612/1996, de 20 de decembro, polo que se modifica o Regulamento de Pobación e Demarcación Territorial das Entidades Locais aprobado polo Real Decreto 1690/1986, de 11 de xullo) recolle: "1. Toda persoa que viva en España está obrigada a inscribirse no Padrón do municipio no que resida habitualmente. Quen viva en varios municipios deberá inscribirse unicamente no que habite durante máis tempo ó ano." Segundo o artigo 72 do Regulamento de Poboación e Demarcación Territorial das Entidades Locais, o Concello dará de baixa de oficio, por inscrición indebida, a quen figure empadroado incumprindo os requisitos establecidos no artigo 54 do citado Regulamento, unha vez comprobada esta circunstancia no correspondente expediente no que se dará audiencia ao interesado. Para iso o Concello notificará ao afectado o requisito incumprido e faralle saber a incoación de oficio do expediente para proceder a darlle de baixa no Padrón do seu municipio por non residir no mesmo durante a maior parte do ano e que, contra esta presunción, o interesado poderá no prazo que se sinale, non superior a quince días nin inferior a dez, manifestar se está ou non de acordo coa baixa podendo, neste último caso, alegar e presentar os documentos e xustificacións que estime pertinentes, ao obxecto de acreditar que é neste municipio no que reside o maior número de días ao ano. Se o interesado manifesta de forma expresa a súa conformidade coa baixa procederase á mesma e comunicará o municipio ou país no que vive habitualmente que se incluirá no correspondente expediente. Se o afectado é un cidadán estranxeiro que manifesta vivir habitualmente noutro país, darase de baixa sen máis trámite. Se o afectado comunica residir habitualmente noutro municipio deberá solicitar o alta por escrito no Padrón municipal correspondente e, no caso, de ser un cidadán español que non viva habitualmente en España no Padrón de españois residentes no estranxeiro. Esta solicitude tramitaraa o mesmo Concello que se encargará de remitila ao correspondente municipio de alta nos dez primeiros días do mes seguinte ou, se reside no estranxeiro, ao Instituto Nacional de Estatística que lle dará de alta no ficheiro do Padrón de españois residentes no estranxeiro e trasladaraa, a través do Ministerio de Asuntos Exteriores, á correspondente Oficina ou Sección Consular para que proceda a darlle, así mesmo, de alta no Rexistro de Matrícula. Cando, tentada a notificación, non se puido practicar, esta realizarase mediante anuncio no taboleiro de Edictos do Concello e en Boletín Oficial da Provincia. Nos casos en que o interesado manifeste a súa desconformidade coa baixa ou non efectúe alegación algunha unha vez transcorrido o prazo sinalado para o efecto, e, en todo caso, cando o cidadán non figure empadroado en ningún outro municipio, a baixa só poderá levar a cabo co informe favorable do Consello de Empadroamento. Por parte do departamento de Padrón de Habitantes deste Concello remitíronse diferentes comunicacións ós interesados/as a fin de que polos mesmos se levase a cabo o preceptivo trámite de modificación por comprobación de residencia no Padrón Municipal de Habitantes, sen que nos casos que se recollen nesta Resolución se tivese realizado dito trámite. Por todo o exposto anteriormente: En virtude do establecido no Regulamento de Poboación e Demarcación Territorial das Entidades Locais aprobado polo Real Decreto 1690/1986 de 11 de xullo e modificado polo Real Decreto 2612/1996 de 20 de decembro, que se inicie expediente de Baixa por Inclusión Indebida na Padrón Municipal de Habitantes ó incumprir os requisitos establecidos no Artigo 54 e de acordo co Artigo 72 da devandita norma dos seguintes: Notificar á parte interesada a incoación de dito procedemento establecendo un prazo máximo de 15 contados a partir da recepción da devandita comunicación para manifestar se está ou non de acordo coa baixa podendo, neste último caso, alegar e presentar os documentos e xustificacións que estime pertinentes, ao obxecto de acreditar que é neste municipio no que reside o maior número de días ao ano. E así o dispón e asina comigo no día da data. Contra o presente Acordo/Resolución que pon fin á vía administrativa, de conformidade co establecido na Lei 29/1998, pode interpoñe-los seguintes recursos, sen prexuízo de que interpoña calquera outro que estime oportuno e sexa aceptable en Dereito: En Ponte Caldelas, a 6 de julio de 2015.—O Secretario, Jacobo Barreiro Pimentel.